કોલકતા, 13 નવેમ્બરઃ શ્રીલંકા અને ભારત વચ્ચે કોલકતા ખાતે શ્રેણીની ચોથી વનડે રમાઇ રહી છે. જેમાં ભારતે ટોસ જીતીને પહેલા બેટિંગ કરવાનો નિર્ણય કર્યો હતો. જે ફળ્યો હતો. ભારતે નિર્ધારિત 50 ઓવરમાં 5 વિકેટ ગુમાવીને 404 રન બનાવ્યા હતા. જોકે આ મેચ દરમિયાન મુંબઇના ખેલાડી રોહિત શર્માએ શાનદાર બેટિંગ કર્યું હતું અને બે રેકોર્ડ પોતાના નામે કર્યા હતા. રોહિતે વિરેન્દ્ર સેહવાગનો વનડે ક્રિકેટમાં સર્વાધિક વ્યક્તિગત રેકોર્ડ પોતાના નામે કર્યો હતો, તો વિશ્વ ક્રિકેટમાં ડબલ બેવડી ફટકારનારો પહેલો ક્રિકેટર બની ગયો હતો.